রিচার্ড স্টলম্যান
স্টলম্যান সেপ্টেম্বর ১৯৮৩ সালে সম্পূর্ণ ফ্রি সফটওয়্যারে নির্মিত একটি ইউনিক্স-সদৃশ অপারেটিং সিস্টেম তৈরী করার জন্যে গ্নু প্রকল্প চালু করেন। এটার সাথে সাথে তিনি ফ্রি সফটওয়্যার আন্দোলনেরও সূচনা করেন। তিনি গ্নু প্রকল্পের প্রধান স্থপতি এবং সংগঠক ছিলেন এবং ব্যাপকভাবে ব্যবহৃত গ্নু সফটওয়্যারের অনেকগুলো তিনি ডেভেলপ করেছিলেন, যার মধ্যে গ্নু কম্পাইলার কালেকশন, গ্নু ডিবাগার, এবং গ্নু ইম্যাকস টেক্সট এডিটর রয়েছে। অক্টোবর ১৯৮৫ সালে তিনি ফ্রি সফটওয়্যার ফাউন্ডেশন গঠন করেন।
গুগল ডুডল
২০১০ সালের জানুয়ারিতে গুগল, স্যার আইজ্যাক নিউটন এর সম্মানার্থে প্রথমবারের মতো এনিমেটেড ডুডল প্রকাশ করে।"প্যাক-ম্যান",উদযাপন উপলক্ষে প্রথমবারের মতো ইন্টারঅ্যাক্টিভ ডুডল প্রকাশ করা হয়। এবং এটির মাধ্যমে ডুডলে হাইপারলিংক ও দেওয়া শুরু হয়,যেটিতে ক্লিক করলে উক্ত বিষয়বস্তু সম্পর্কিত গুগলে সার্চ ফলাফল দেখানো হয়।২০১৪ সাল পর্যন্ত গু আঞ্চলিক ও আন্তর্জাতিক ডুডল মিলে মোট ২০০০ এরও বেশি সংখ্যক ডুডল তাদের হোম পেজে প্রদর্শন করেছে। 
গুগল এ পর্যন্ত অনেক বিখ্যাত ব্যক্তিদের স্মরণে ডুডল প্রকাশ করেছে,তাদের মধ্যে অন্যতম হলো অ্যান্ডি ওয়ারহোল, আলবার্ট আইনস্টাইন, লিওনার্দো দ্য ভিঞ্চি, রবীন্দ্রনাথ ঠাকুর, লুইস ব্রেইল, ইলা ফিরসগেরাল্ড, পার্সিভাল লুয়েল, এডভার্ড মান্চ, নিকোলা টেসলা,নরম্যান হেরিংটন, জন লেনন, মাইকেল জ্যাকসন, সত্যজিৎ রায়, এইচ. জি. ওয়েলস, ফ্রেডি মার্কারি, স্যামুয়েল মোর্স, হ্যানচ ক্রিশ্চিয়ান ওয়েরস্টেড, মহাত্মা গান্ধী, ডেনিস গেবর সহ আরও অনেক।
এছাড়াও গুগল বাংলাদেশের অনেক কবি, সাহিত্যিকদের স্মরণেও ডুডল প্রকাশ করেছে।তাদের মধ্যে অন্যতম হলোঃ হুমায়ুন আহমেদ,বেগম রোকেয়া,শামসুর রহমান,গুগল বাংলাদেশের স্বাধীনতা দিবস ও একুশে ফেব্রুয়ারি এবং বাংলা নববর্ষের দিনও ডুডল প্রকাশ করে থাকে।